تمڤت ڤرتام يڠ مناوركن هديه RM10,000 تيدق اد ڤمنڠ ڤد كالي اين.
سري رهايو محمد يوسف، 40، ڬورو بهاس ايڠڬريس دسكوله منڠه كبڠسا؞ن (SMK) ڤندن جاي، امڤڠ، منداڤت تمڤت كدوا سكاليڬوس ممباوا ڤولڠ واڠ توناي RM6,000.
ايبو كڤد دوا چهيا مات اين بركات، بلياو ڤرلو بيجق ممبهاڬيكن ماس انتارا تڠڬوڠجواب سباڬاي ڤنديديق، ايبو سرتا ايستري دان جوسترو ايت بلياو مڠڬوناكن چوتي سكوله ڤد نوۏيمبر سرتا ديسيمبر اونتوق بركاريا.
”ساي برشكور ساڠت كران توليسن ساي ماسيه دهرڬا؞ي دان اين اداله كالي كتوجوه ساي مرا؞يه هديه اوتام درڤد 11 ڤپرتا؞ن دان نوۏل ايمڤوپا كلبو اين ممرلوكن ساي ملاكوكن كاجين سلاما تيڬ تاهون كران بوكو اين بركيسركن تنتڠ كريس ملايو،“ كاتاڽ.
سمنتارا ايت، ڤمنڠ تمڤت كتيڬ، نظري حسين اتاو نام ڤيناڽ حسنا نظري، 50، براصل دري كمامن، ترڠڬانو يڠ ممباوا ڤولڠ واڠ توناي RM4,000 ممبريتاهو، بلياو مڠمبيل ماس سبولن منوليس نوۏل برجودول پاپين موسيم روسوه.
ڬورو ڤنديديقن اڬام إسلام دسكوله كبڠسا؞ن (SK) انق دارا، كيجل، كمامن بركات، بلياو بڬيتو تليتي دان برهاتي-هاتي اڤابيلا منوليس نوۏل ترسبوت كران اي مڠيصهكن ڤڠالمن سأورڠ كانق٢ چينا دالم روسوهن 13 مي 1969.
”روسوهن ايت اداله سجاره دالم نڬارا كيت. جادي ساي ڤرلو ممستيكن ستياڤ ڤركاتا؞ن يڠ دڬوناكن اداله تڤت دان تيدق مپنتوه مان٢ سينتيمين.
هديه دسمڤايكن تيمبلن ڤردان منتري، داتوق سري دوكتور احمد زهيد حميدي.
bjn_Arab bjn_Arab bjn_Arab bjn_Arab bjn_Arab bjn_Arab bjn_Arab ace_Arab